**Kúpna zmluva č. ................**

uzatvorená podľa § 409 a nasl. zákona č. 513/1991 Zb. Obchodný zákonník v znení neskorších predpisov (ďalej len „**Obchodný zákonník**“) a zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „**Zákon o verejnom obstarávaní**“) (ďalej len „**Zmluva**“) medzi zmluvnými stranami:

## \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Článok I**

**Zmluvné strany**

**Kupujúci:**

Názov: **[●]**

Sídlo: [●]

V zastúpení: [●]

IČO: [●]

DIČ: [●]

IČ DPH: [●]

Bankové spojenie: [●]

IBAN: [●]

BIC/SWIFT kód: [●]

Kontakt: [●], tel.: [●], e-mail: [●]

(ďalej len „***Kupujúci***“)

a

**Predávajúci:**

Obchodné meno: **[●]**

Sídlo: [●]

V zastúpení: [●]

IČO: [●]

DIČ: [●]

IČ DPH: [●]

Bankové spojenie: [●]

IBAN: [●]

BIC/SWIFT: [●]

Register: [●]

Kontakt: [●], tel.: [●], e-mail: [●]

(ďalej len „***Predávajúci***“)

(Kupujúci a Predávajúci ďalej spoločne len „***Zmluvné strany***“ alebo každý samostatne aj len „***Zmluvná strana***“)

**Článok II**

**Úvodné ustanovenia**

1. Ministerstvo zdravotníctva Slovenskej republiky (ďalej len „**MZ SR**“) ako centrálna obstarávacia organizácia podľa § 15 ods. 2 písm. a) Zákona o verejnom obstarávaní uskutočnilo verejnú súťaž uverejnením Oznámenia o vyhlásení verejného obstarávania v Úradnom vestníku Európskej únie č. [●] dňa [●] zn.: [●] a vo Vestníku verejného obstarávania č. [●] dňa [●] zn.: [●] na predmet zákazky: „**Digitalizovaná patológia podporovaná umelou inteligenciou - HW**“.
2. Verejné obstarávanie realizovalo MZ SR v súlade s Oznámením o vyhlásení verejného obstarávania a v súlade so súťažnými podkladmi pre prijímateľov prostriedkov mechanizmu na podporu obnovy a odolnosti na základe výzvy vykonávateľa (MZ SR), kód: 11I03-21-V19 podľa § 12 ods. 2 zákona
č. 368/2021 Z. z. o mechanizme na podporu obnovy a odolnosti a o zmene a doplnení niektorých zákonov v znení neskorších predpisov za účelom realizácie časti Investície 3 Digitalizácia v zdravotníctve v Komponente 11 Moderná a dostupná zdravotná starostlivosť Plánu obnovy a odolnosti Slovenskej republiky pod názvom: „**Digitalizovaná patológia podporovaná umelou inteligenciou**“.
3. Predmet Zmluvy je financovaný z prostriedkov mechanizmu, t. j. z finančných prostriedkov určených na vykonávanie Plánu obnovy a odolnosti Slovenskej republiky, ktoré predstavujú štátnu pomoc poskytovanú v súlade s pravidlami EÚ pre štátnu pomoc a zákonom č. 358/2015 Z. z. o úprave niektorých vzťahov v oblasti štátnej pomoci a minimálnej pomoci a o zmene a doplnení niektorých zákonov (zákon o štátnej pomoci) v znení neskorších predpisov a sú poskytované v súlade
so Schémou štátnej pomoci pre investície do nemocníc a hospicov, zariadení ústavnej zdravotnej starostlivosti, z prostriedkov Plánu obnovy a odolnosti SR - Schéma štátnej pomoci vo forme náhrady
za služby všeobecného hospodárskeho záujmu, č. ŠP SVHZ – 2/2022 v znení dodatku č. 2.
4. Kupujúci sa zaväzuje zabezpečiť vlastné zdroje financovania na úhradu všetkých výdavkov súvisiacich s realizáciou Projektu, ktoré nie sú celkovými oprávnenými výdavkami a budú nevyhnutné na dosiahnutie cieľa Projektu a na jeho udržanie počas doby udržateľnosti Projektu v zmysle Zmluvy o poskytnutí prostriedkov mechanizmu na podporu obnovy a odolnosti uzatvorenej medzi MZ SR v právnom postavení vykonávateľa a Kupujúcim v právnom postavení prijímateľa (ďalej len „**Zmluva o PPM**“). Projektom v zmysle tohto ustanovenia sa rozumie projekt definovaný v čl. 2.3. príslušnej Zmluvy o PPM (ďalej len „**Projekt**“). Súčasťou Projektu je predmet Zmluvy.
5. Kupujúci za účelom zabezpečenia plnenia svojich úloh obstaráva Tovar postupom stanoveným Zákonom
o verejnom obstarávaní. Cieľom Zmluvy je dodanie Tovaru pre Kupujúceho s názvom „Digitalizovaná patológia podporovaná umelou inteligenciou - HW“ vrátane dodania dokumentov nevyhnutných pre jeho riadne užívanie a poskytnutia služieb súvisiacich s jeho dodaním Kupujúcemu.
6. Túto Zmluvu uzatvára Kupujúci s Predávajúcim, ktorý je úspešným uchádzačom, ako výsledok verejného obstarávania postupom zadávania nadlimitnej zákazky podľa § 66 Zákona o verejnom obstarávaní na predmet „**Digitalizovaná patológia podporovaná umelou inteligenciou - HW**“.

**Článok III**

**Predmet Zmluvy**

1. Predmetom Zmluvy je záväzok Predávajúceho dodať Kupujúcemu Tovar podľa bodu 2. a 3. tohto Článku Zmluvy a záväzok odplatne previesť na Kupujúceho vlastnícke právo k dodanému Tovaru a záväzok Kupujúceho riadne a včas dodaný Tovar prevziať a zaplatiť Predávajúcemu Kúpnu cenu podľa Článku VI. tejto Zmluvy.
2. Tovarom pre účely tejto Zmluvy je „Digitalizovaná patológia podporovaná umelou inteligenciou - HW“, bližšie špecifikovaný v tomto Článku Zmluvy a v Prílohe č. 1 Zmluvy - Opis predmetu zákazky a v Prílohe č. 2 -Technické požiadavky na predmet zákazky (štruktúrovaný rozpočet ceny Tovaru), vrátane všetkých súvisiacich komponentov v rozsahu podrobne vymedzenom v špecifikácii podľa Opisu predmetu zákazky k verejnému obstarávaniu a v ponuke predloženej Predávajúcim vo verejnom obstarávaní (v texte len **„Tovar**“).
3. Dodanie Tovaru zahŕňa :
	1. dokumenty nevyhnutné pre riadne užívanie Tovaru, a to:
		1. Certifikát vydaný príslušnou certifikačnou spoločnosťou (musí byť vyhotovený v slovenskom jazyku; v prípade, ak je vyhotovený v inom jazyku, s výnimkou českého jazyka, je Predávajúci povinný zabezpečiť jeho úradný preklad do slovenského jazyka),
		2. Príslušná technická a sprievodná dokumentácia,
		3. Návod na obsluhu (v slovenskom alebo českom jazyku),
		4. Záručný list,
		5. Preberací protokol – Príloha č. 4 Zmluvy,
		6. Inštalačný protokol,
		7. Protokol o zaškolení zamestnancov Kupujúceho.
	2. služby súvisiace s dodaním Tovaru:
		1. doprava Tovaru do Miesta dodania,
		2. vyloženie a vybalenie, ekologickú likvidáciu obalov Predávajúcim, ktorý vzniká
		pri odbaľovaní Tovaru,
		3. montáž, inštaláciu, odskúšanie a uvedenie Tovaru do prevádzky,
		4. zaškolenie zamestnancov Kupujúceho (s obsluhou, údržbou a ošetrovaním Tovaru),
		5. záručný servis Tovaru počas Záručnej doby, ktorého rozsah je uvedený v Záručnom liste.
4. Predávajúci vyhlasuje, že Tovar tvoriaci predmet Zmluvy je tovarom originálnym, novým, nepoužitým a nerepasovaným.

**Článok IV**

**Práva povinnosti Zmluvných strán**

1. Predávajúci sa zaväzuje dodať Kupujúcemu Tovar v súlade s Opisom predmetu zákazky, Technickými požiadavkami na predmet zákazky stanovenými vo verejnom obstarávaní a v súlade s ponukou predloženou Predávajúcim vo verejnom obstarávaní, a to v dohodnutej akosti, množstve, riadne a včas, bez faktických a právnych vád.
2. Predávajúci je povinný dodať Kupujúcemu Tovar ako riadne zabalený a spĺňajúci všetky požiadavky vzťahujúce sa k predmetu Zmluvy stanovené normami platnými a účinnými v Slovenskej republike a Európskej únii a právnymi predpismi platnými a účinnými v Slovenskej republike a Európskej únii.
3. Predávajúci sa zaväzuje dodržiavať pri dodaní Tovaru bezpečnostné, technické a iné prevádzkové predpisy
a interné riadiace akty Kupujúceho, s ktorými ho Kupujúci riadne a včas a preukázateľne oboznámi.
4. Predávajúci je povinný podrobiť Tovar všetkým povinným technickým, funkčným, prípadne iným skúškam alebo certifikácii, ak sú takéto skúšky alebo certifikácia vyžadované príslušnými právnymi predpismi alebo technickými normami.
5. Predávajúci sa zaväzuje oznámiť Kupujúcemu v dostatočnom časovom predstihu všetky okolnosti, ktoré by mohli spôsobiť omeškanie Predávajúceho s riadnym a včasným dodaním Tovaru.
6. Predávajúci sa zaväzuje odovzdať Tovar v Mieste dodania výlučne osobe poverenej Kupujúcim na jeho prevzatie. Predávajúci sa zároveň zaväzuje odovzdať Kupujúcemu v deň dodania Tovaru všetky dokumenty nevyhnutné pre jeho riadne užívanie.
7. Kupujúci je povinný poskytnúť Predávajúcemu súčinnosť za účelom riadneho a včasného dodania Tovaru Kupujúcemu do Miesta dodania, vrátane ukončenia stavebných úprav a prípravy Miesta dodania v zmysle Článku V. bodu 13. Zmluvy.
8. Kupujúci sa zaväzuje včas a preukázateľne informovať Predávajúceho o všetkých bezpečnostných, technických a iných prevádzkových predpisoch a interných riadiacich aktoch Kupujúceho, ktoré Kupujúci požaduje od Predávajúceho dodržať pri dodaní Tovaru do Miesta dodania Tovaru.
9. Kupujúci je povinný pred podpísaním Preberacieho protokolu oboma Zmluvnými stranami vykonať obhliadku Tovaru a skontrolovať dokumenty dodané Predávajúcim Kupujúcemu spolu s Tovarom.
10. Kupujúci je povinný uhradiť Kúpnu cenu za riadne a včas dodaný Tovar v lehote stanovenej v Článku VI. Zmluvy.

**Článok V**

**Dodacie podmienky, odovzdanie a prevzatie Tovaru a prevod vlastníckeho práva k Tovaru
na Kupujúceho**

1. Predávajúci sa zaväzuje dodať Kupujúcemu Tovar podľa Článku III. Zmluvy do 90 (slovom: deväťdesiatich) kalendárnych dní odo dňa nadobudnutia účinnosti Zmluvy.
2. Konkrétny termín dodania Tovaru oznámi Predávajúci Kupujúcemu najneskôr päť (slovom: päť) pracovných dní vopred, a to kontaktnej osobe Kupujúceho: ..................................... (titul, meno a priezvisko), ........................................ tel. kontakt: ........................................., email: .......................... (ďalej len ,,**Kontaktná osoba Kupujúceho**“).
3. Oprávnené osoby na prevzatie Tovaru a podpísanie Preberacieho protokolu budú Predávajúcemu oznámené
po uzatvorení Zmluvy Kontaktnou osobou Kupujúceho.
4. V prípade, ak neexistuje objektívna skutočnosť vylučujúca prevzatie Tovaru Kupujúcim v termíne oznámenom Predávajúcim, je Kupujúci povinný potvrdiť prostredníctvom emailu termín prevzatia Tovaru. Potvrdenie termínu prevzatia Tovaru Kupujúcim Predávajúcemu je nevyhnutnou podmienkou pre odovzdanie Tovaru Predávajúcim a prevzatie Tovaru Kupujúcim.
5. Predávajúci sa zaväzuje dodať Tovar do miesta dodania Tovaru, ktorým je sídlo Kupujúceho uvedené v záhlaví Zmluvy (v texte len „**Miesto dodania**“).
6. Splnením povinnosti Predávajúceho dodať Tovar sa rozumie jeho riadne a včasné dodanie, vyloženie, vybalenie, montáž, inštalácia, odskúšanie, uvedenie Tovaru do prevádzky, zaškolenie zamestnancov Kupujúceho, vrátane dodania dokumentácie v zmysle Článku III. bodu 3. Zmluvy Predávajúcim v Mieste dodania. Predávajúci je povinný ekologicky zlikvidovať obaly Tovaru na vlastné náklady a nebezpečenstvo. V Preberacom protokole sa uvádza vyjadrenie, či bol Tovar dodaný ako úplný, druh, množstvo, vyhotovenie a kompletnosť dodaného Tovaru podľa špecifikácie uvedenej v Prílohe č. 1 a 2 tejto Zmluvy. Neoddeliteľnou súčasťou Preberacieho protokolu sú dokumenty podľa bodu 9. tohto Článku Zmluvy. Osobou oprávnenou na prevzatie Tovaru za Kupujúceho je osoba podľa Článku V. bodu 3 Zmluvy.
7. Dodanie Tovaru do Miesta dodania, vrátane poskytnutia všetkých dokumentov a služieb súvisiacich s dodaním Tovaru, potvrdzuje Kupujúci písomne po dodaní Tovaru, dokumentov a poskytnutí služieb súvisiacich s jeho dodaním, a to podpísaním **Preberacieho protokolu**.
8. Kupujúci je oprávnený odmietnuť prevzatie Tovaru, ak technické a/alebo úžitkové parametre a/alebo vlastnosti dodaného Tovaru nezodpovedajú špecifikácii Tovaru uvedenej v Prílohe č. 1 a 2 tejto Zmluvy. Kupujúci je oprávnený odmietnuť prevzatie Tovaru aj v prípade, ak má Tovar zjavné vady brániace riadnemu užívaniu Tovaru. V takom prípade Kupujúci Tovar neprevezme a zjavné vady brániace riadnemu užívaniu Tovaru budú uvedené v Zápisnici z odovzdania a prevzatia Tovaru (ďalej len „**Zápisnica**“), podpísanej zástupcami Zmluvných strán, s uvedením takýchto zjavných vád a termínom ich odstránenia. Po odstránení týchto vád v lehote stanovenej v Zápisnici informuje Predávajúci Kupujúceho o ich odstránení, pričom si Zmluvné strany dohodnú nový termín odovzdania a prevzatia Tovaru.
9. O odovzdaní a prevzatí Tovaru (vrátane dokumentov podľa Článku III. bodu 3. Zmluvy
a po poskytnutí služieb súvisiacich s dodaním Tovaru) podpíšu Zmluvné strany Preberací protokol (Príloha  č. 4 Zmluvy), ktorý obsahuje najmä dátum odovzdania a prevzatia Tovaru, označenie Tovaru (názov, značku, výrobcu, výrobné číslo), označenie počtu kusov dodaného Tovaru, označenie Miesta dodania Tovaru, ako aj podpisy oprávnených osôb Zmluvných strán prítomných pri odovzdaní a prevzatí Tovaru. Súpis zjavných vád, ktoré sú zistiteľné pri vonkajšej obhliadke, a ktoré nebránia riadnemu užívaniu Tovaru budú uvedené v Preberacom protokole, podpísanom zástupcami Zmluvných strán, s uvedením termínu ich odstránenia, pričom uvedené sa považuje za reklamáciu vád Tovaru. Súčasťou protokolárneho odovzdania Tovaru bude odovzdanie dokumentov podľa Článku III. bodu 3. Zmluvy, ktoré sa k Tovaru vzťahujú, a ktoré sú potrebné na jeho riadne užívanie. Súčasťou protokolárneho odovzdania Tovaru budú aj:
10. Záručný list,
11. Inštalačný protokol

O inštalácii a uvedení Tovaru do prevádzky v Mieste dodania spíšu Zmluvné strany Inštalačný protokol
pre dané Miesto dodania. Inštalačný protokol s uvedením presného názvu, značky Tovaru a výrobcu,
v Inštalačnom protokole budú rozpísané položky, z ktorých Tovar pozostáva, vrátane uvedenia výrobných čísiel jednotlivých funkčných celkov a ich komponentov (ak sú tieto výrobnými číslami označené). Inštalačný protokol sa samostatne nevyhotovuje, ak Predávajúci Tovar inštaluje ihneď po jeho dodaní a Inštalačný protokol je súčasťou Preberacieho protokolu.

1. Protokol o zaškolení zamestnancov Kupujúceho.

Zaškolenie zamestnancov Kupujúceho je Predávajúci povinný realizovať po vzájomnej dohode Zmluvných strán pri uvedení Tovaru do prevádzky v Mieste dodania. Zaškolenie musí pozostávať minimálne
zo zaškolenia s obsluhou, údržbou, ošetrovaním Tovaru a používania programových aplikácií, ak sú súčasťou Tovaru a sú nevyhnutné pre jeho riadne užívanie (minimálne 5 zamestnancov v rozsahu minimálne 4 hodín). O zaškolení bude Predávajúcim spísaný Protokol o zaškolení pre dané Miesto dodania.

1. Kupujúci je pred podpísaním Preberacieho protokolu povinný vykonať fyzickú obhliadku Tovaru, riadne ho skontrolovať a bezodkladne písomne reklamovať jeho nekompletnosť a/alebo zjavné vady a/alebo nedorobky, ktoré nebránia riadnemu užívaniu Tovaru. Kontaktnou osobou Predávajúceho pre uplatnenie reklamácií vád a/alebo nedorobkov Tovaru pri jeho prevzatí je osoba podľa Článku VII. bode 12. Zmluvy.
2. V prípade, ak Kupujúci pred podpísaním Preberacieho protokolu zistí, že má Tovar dodaný Predávajúcim zjavné vady a/alebo nedorobky, ktoré bránia riadnemu užívaniu Tovaru, odmietne Kupujúci jeho prevzatie, pričom pri odmietnutí jeho prevzatia postupuje podľa Článku V. bodu 8. Zmluvy.
3. Kupujúci nadobúda vlastnícke právo k Tovaru jeho prevzatím a podpisom jeho prevzatia
na Preberacom protokole. Okamihom prevzatia Tovaru, t. j. okamihom podpísania Preberacieho protokolu prechádza na Kupujúceho aj nebezpečenstvo škody na Tovare.
4. Kupujúci je povinný, najneskôr ku dňu dodania Tovaru do Miesta dodania, pripraviť Miesto dodania – vrátane ukončenia stavebných úprav - tak, aby Predávajúci mohol riadne a včas nainštalovať, odskúšať a uviesť Tovar do prevádzky. Predávajúci je povinný do 3 (slovom: troch) kalendárnych dní odo dňa účinnosti Zmluvy predložiť Kupujúcemu technickú špecifikáciu Tovaru a písomnú špecifikáciu ním požadovanej **technickej pripravenosti Miesta dodania**, ak je potrebné pre riadne dodanie a inštaláciu Tovaru pripraviť Miesto dodania. V prípade realizácie technickej pripravenosti podľa požiadavky Predávajúceho, je Predávajúci povinný v Inštalačnom protokole písomne potvrdiť, že technická pripravenosť miesta inštalácie zodpovedá jeho požiadavkám a je vhodná pre inštaláciu Tovaru.

**Článok VI**

**Kúpna cena a platobné podmienky**

* 1. Kúpna cena Tovaru je stanovená na základe výsledkov postupu zadávania nadlimitnej zákazky postupom verejnej súťaže podľa Zákona o verejnom obstarávaní na predmet „**Digitalizovaná patológia podporovaná umelou inteligenciou - HW“**, vzájomnou dohodou Zmluvných strán podľa zákona Národnej rady Slovenskej republiky č. 18/1996 Z. z. o cenách v znení neskorších predpisov a vyhlášky Ministerstva financií Slovenskej republiky č. 87/1996 Z. z., ktorou sa vykonáva zákon Národnej rady Slovenskej republiky č. 18/1996 Z. z. o cenách v znení neskorších predpisov vo výške:

Cena bez DPH €

DPH (...%) €

Cena s DPH €

(slovom cena bez DPH: [●] )

(slovom cena s DPH: [●] )

(ďalej len „**Kúpna cena**“).

Podrobná špecifikácia Kúpnej ceny (štruktúrovaný rozpočet ceny Tovaru) je uvedená v Prílohe č. 2, ktorá tvorí neoddeliteľnú súčasť tejto Zmluvy.

* 1. Kúpna cena podľa tohto Článku Zmluvy je cenou maximálnou, pevnou, nemennou a konečnou
	a je cenou za nový, nepoužívaný, nerepasovaný a kompletne funkčný tovar bez závad. V  Kúpnej cene uvedenej v bode 1. tohto Článku Zmluvy je zahrnutá cena Tovaru, clo, dopravné náklady, náklady
	na vyloženie, vybalenie, montáž, inštaláciu Tovaru, uvedenie Tovaru do prevádzky, cena za dokumenty podľa Článku. III. bodu 3 Zmluvy, zaškolenie zamestnancov Kupujúceho a všetky ostatné finančné náklady Kupujúceho spojené s dodaním Tovaru (s výnimkou záručného servisu, ktorý je bezodplatný), vrátane ekologickej likvidácie obalov.
	2. Právo na zaplatenie 95 % Kúpnej ceny vzniká Predávajúcemu riadnym splnením jeho záväzkov spôsobom uvedeným v tejto Zmluve. Kupujúci má zádržné právo na 5 % celkovej Kúpnej ceny bez DPH, a to do dňa komplexnosti (po zintegrovaní a sfunkčnení celého Projektu – Článok II ods. 4. Zmluvy) kód výzvy: 11I03-21-V19 Digitalizovaná patológia podporovaná umelou inteligenciou. Dňom komplexnosti podľa tohto Článku Zmluvy sa rozumie dátum, ku ktorému dodávateľ SW k Projektu (dodávateľ SW k Projektu bude zadefinovaný budúcou súťažou, ktorá sa bude realizovať až po uzatvorení zmluvy na predmet zákazky HW k Projektu) úspešne ukončí implementáciu, integráciu, funkčné testovanie a overenie všetkých dodaných softvérových a hardvérových komponentov systému, vrátane ich integrácie do celkového riešenia v súlade s technickými a funkčnými požiadavkami Kupujúceho. Súčasťou tohto procesu je aj preukázané zaškolenie používateľov a úspešné vykonanie akceptačných testov. Komplexnosť systému musí byť potvrdená akceptačným protokolom podpísaným oprávnenou osobou Dodávateľa SW a oprávnenou osobou Kupujúceho. Podpísaný akceptačný protokol je podkladom pre uvoľnenie zádržného v prospech predávajúceho v zmysle bodu 3 tohto Článku Zmluvy. Až po tomto dátume môže byť vystavená faktúra a realizovaná úhrada. Predávajúci je povinný poskytnúť maximálnu súčinnosť na komplexnosti výzvy s dodávateľom SW k Projektu v rozsahu definovaných integračných prác v Prílohe č. 2 tejto Zmluvy.
	3. Kupujúci neposkytuje preddavky na Kúpnu cenu Tovaru, ani zálohové platby. Kupujúci je povinný uhradiť Kúpnu cenu za Tovar podľa tohto Článku Zmluvy na základe faktúry vystavenej Predávajúcim
	po podpísaní Preberacieho protokolu oboma Zmluvnými stranami bezhotovostným bankovým prevodom
	na účet Predávajúceho, ktorý je uvedený v Článku I. tejto Zmluvy. Zmluvné strany sa dohodli, že splatnosť faktúry je 60 dní odo dňa jej doručenia na adresu sídla Kupujúceho uvedenú v Článku I. tejto Zmluvy.
	4. Predávajúci je povinný vystaviť faktúru za dodanie Tovaru po podpísaní Preberacieho protokolu oboma Zmluvnými stranami. Faktúru Predávajúci doručuje Kupujúcemu prostredníctvom podateľne alebo doporučene.
	5. Faktúra musí obsahovať všetky náležitosti podľa platných právnych predpisov v čase fakturácie a taktiež číslo a názov tejto Zmluvy. Prílohou vystavenej faktúry musí byť Preberací protokol potvrdený oprávnenými osobami Zmluvných strán. V prípade, že doručená faktúra nebude obsahovať náležitosti podľa platných právnych predpisov a tejto Zmluvy, je Kupujúci oprávnený predmetnú faktúru vrátiť Predávajúcemu za účelom jej doplnenia alebo opravy. V takom prípade sa lehota splatnosti nesprávne vystavenej faktúry prerušuje a Kupujúci nie je v omeškaní so zaplatením Kúpnej ceny Predávajúcemu. Predávajúci je povinný vystaviť novú faktúru a doručiť ju Kupujúcemu. Odo dňa doručenia opravenej faktúry Kupujúcemu začne plynúť nová lehota splatnosti faktúry v trvaní podľa bodu 4. tohto Článku.
	6. Zmluvné strany sa dohodli, že Kupujúci má právo zadržať 5 % z  fakturovanej Kúpnej ceny až do termínu odstránenia zjavných vád, ktoré sa vyskytnú na Tovare v čase jeho odovzdania Kupujúcemu, a ktoré nebránia riadnemu užívaniu Tovaru. V takom prípade podpíšu Zmluvné strany Preberací protokol a zjavné vady, ktoré nebránia riadnemu užívaniu Tovaru uvedie Kupujúci v Preberacom protokole s uvedením termínu ich odstránenia, pričom tento Preberací protokol bude zároveň považovaný za reklamáciu vád a bude prílohou Predávajúcim vystavenej faktúry. Úhrada tejto časti fakturovanej Kúpnej ceny bude vykonaná so splatnosťou 60 dní odo dňa odstránenia všetkých zjavných vád tovaru nebrániacich riadnemu užívaniu Tovaru uvedených v Preberacom protokole. O odstránení vád Tovaru nebrániacich riadnemu užívaniu Tovaru uvedených v Preberacom protokole spíšu Zmluvné strany zápis o ich odstránení, ktorý Predávajúci doručí Kupujúcemu prostredníctvom podateľne alebo doporučene.
	7. Za deň úhrady Kúpnej ceny, alebo jej časti Predávajúcemu sa považuje deň odpísania Kúpnej ceny z účtu Kupujúceho.
	8. V zmysle Príkazu ministra zdravotníctva SR č. 7/2017 zo dňa 25. septembra 2017 v znení jeho dodatkov sa Zmluvné strany zaväzujú k plneniu nasledujúcich povinností: (uplatní sa v prípade, ak je Kupujúci Príkazom ministra zdravotníctva SR č. 7/2017 zo dňa 25. septembra 2017 v znení jeho dodatkov dotknutý).
1. Akékoľvek pohľadávky z tohto zmluvného vzťahu, ktoré eviduje Predávajúci voči Kupujúcemu, nie je možné postúpiť na tretiu osobu bez predchádzajúceho písomného súhlasu Kupujúceho v zmysle ustanovenia § 525 ods. 2 zákona č. 40/1964 Zb. Občianskeho zákonníka v znení neskorších predpisov (ďalej len „**Občiansky zákonník**“), pričom na predchádzajúci písomný súhlas Kupujúceho s postúpením pohľadávky na tretiu osobu sa vyžaduje predchádzajúci písomný súhlas MZ SR. Postúpenie pohľadávky na tretiu osobu v rozpore
s predchádzajúcou vetou je podľa ustanovenia ust. § 39 Občianskeho zákonníka neplatné a v prípade takéhoto postúpenia pohľadávky v rozpore s predchádzajúcou vetou je Kupujúci oprávnený uplatniť si voči Predávajúcemu zmluvnú pokutu vo výške 2% z istiny pohľadávky postúpenej v rozpore so zákazom. Uvedené sa neuplatní ak osobitný právny predpis vzťahujúci sa na pohľadávku vyplývajúcu z tejto dohody vylučuje možnosť podmieniť postúpenie pohľadávky súhlasom Kupujúceho ako dlžníka.
2. Predávajúci berie na vedomie, že jednostranné započítanie pohľadávok nie je možné. Započítanie pohľadávok Kupujúceho je možné v zmysle ust. § 8 zák. č. 374/2014 Z. z. o pohľadávkach štátu
a o zmene a doplnení niektorých zákonov v znení neskorších predpisov len na základe písomnej dohody o započítaní pohľadávok štátu.

**Článok VII**

**Záručná doba, zodpovednosť za vady Tovaru, reklamácia vád Tovaru**

1. Predávajúci zodpovedá za to, že Tovar bude mať po celú dobu trvania Záručnej doby kvalitatívne vlastnosti vyplývajúce z Prílohy č. 1 a 2 tejto Zmluvy. Predávajúci sa ďalej zaväzuje, že počas celej doby trvania Záručnej doby bude možné používať Tovar na účely vyplývajúce z tejto Zmluvy a výzvy 11I03-21-V19.
2. Predávajúci poskytuje na Tovar, ako aj všetky jeho komponenty, a príslušenstvo záruku na akosť v trvaní 60 (slovom: šesťdesiat) mesiacov (v texte len „**Záručná doba**“). Záručná doba začína plynúť okamihom podpísania Preberacieho protokolu oboma Zmluvnými stranami.
3. Predávajúci sa zaväzuje, že Tovar bude ku dňu jeho dodania Kupujúcemu v jeho výlučnom vlastníctve
a nebude zaťažený žiadnymi právami tretích osôb, a že bude spĺňať všetky požiadavky na akosť, kvalitu, funkčnosť a prevádzkyschopnosť, ako aj všetky bezpečnostné, požiarne, hygienické a zdravotné požiadavky stanovené všeobecne záväznými právnymi predpismi a technickými normami. V prípade, že sa tak nestane, má Tovar vady.
4. Predávajúci zodpovedá za právne i faktické vady, ktoré má Tovar v okamihu prechodu nebezpečenstva vzniku škody na Kupujúceho podľa tejto Zmluvy, a to aj vtedy, ak sa vada stane zjavnou až po tomto čase. Predávajúci zodpovedá aj za vadu, ktorá vznikne až po prechode nebezpečenstva vzniku škody na Tovare na Kupujúceho, ak je vada spôsobená porušením povinností Predávajúceho.
5. Predávajúci ručí za vlastnosti Tovaru počas Záručnej doby, pričom Záručná doba Tovaru neplynie a predlžuje sa o dobu, počas ktorej bol Tovar alebo jeho komponent predmetom reklamácie Kupujúceho a počas tejto doby nemohol byť Tovar Kupujúcim riadne užívaný z dôvodu vady, na ktorú sa vzťahuje reklamácia a záruka.
6. Zmluvné strany sa dohodli, že v prípade vady Tovaru počas Záručnej doby, má Kupujúci právo požadovať
a Predávajúci povinnosť bezplatne odstrániť vady Tovaru, vrátane, nie však len, všetkých prác spojených s opravami Tovaru, dodávky náhradných dielov nutných k bezchybnému prevádzkovaniu Tovaru, poradenskej starostlivosti o inštalovaný Tovar, dodávky funkčného príslušenstva k Tovaru, ktorého nefunkčnosť nie je zavinená Kupujúcim.
7. Záruka na Tovar podľa tohto Článku platí za predpokladu, že Kupujúci Tovar používa a obsluhuje s príslušnou starostlivosťou podľa inštrukcií obsiahnutých v príslušnej dokumentácii k Tovaru.
8. Počas Záručnej doby je servisný technik Predávajúceho povinný nastúpiť na odstránenie vady v mieste inštalácie Tovaru do 24 (slovom: dvadsiatich štyroch) hodín od nahlásenia vady na Tovare, v pracovný deň medzi 7:00 hod. a 16:00 hod. a pokiaľ bola vada nahlásená po 16:00 hod. nastúpiť na odstránenie vady do 12:00 hod. nasledujúceho pracovného dňa; v prípade nahlásenia vady v iný ako pracovný deň je povinný nastúpiť na odstránenie vady do 12:00 hod. nasledujúceho pracovného dňa. Predávajúci je povinný nahlásiť príchod servisného technika kontaktnej osobe Kupujúceho (Článok VII. bod 12. Zmluvy).
9. Predávajúci je povinný počas Záručnej doby odstrániť vady v nasledujúcich lehotách od nástupu na opravu podľa bodu 8. tohto Článku:

a) oprava vady, pri ktorej nie je potrebná dodávka náhradného dielu do 48 hodín,

b) oprava vady s dodávkou náhradného dielu do 72 hodín.

1. V prípade, ak odstránenie vady nevyžaduje príchod servisného technika Predávajúceho do miesta inštalácie Tovaru, je Predávajúci povinný zabezpečiť odstránenie vady/poruchy pomocou vzdialeného prístupu. Predávajúci je povinný začať odstraňovať vadu formou vzdialeného prístupu v lehote najneskôr
do 12 (slovom: dvanástich) hodín od nahlásenia v pracovný deň medzi 7:00 hod. a 16:00 hod., alebo do 12:00 hod. nasledujúceho pracovného dňa, pokiaľ vada bola nahlásená po 16:00 hod. pracovného dňa alebo počas dňa, ktorý nie je pracovným dňom.
2. Predávajúci neručí za vady spôsobené bežným opotrebením, nesprávnou manipuláciou a nesprávnou obsluhou zamestnancami Kupujúceho.
3. Kupujúci sa zaväzuje, že si vady Tovaru uplatní bezodkladne po ich zistení. Ohlásenie vady Tovaru
za Kupujúceho oznámi Predávajúcemu oprávnená osoba Kupujúceho písomne na e-mailovú adresu.................................. Osobou oprávnenou za Kupujúceho reklamovať Tovar a žiadať odstránenie vady počas Záručnej doby je určený zamestnanec: ..................................... (titul, meno a priezvisko), ........................................ tel. kontakt: ........................................., e-mail: ..........................
4. Pri poskytovaní služieb záručného servisu spíšu Zmluvné strany zápis o poskytovaní služieb záručného servisu, ktorý obsahuje informácie najmä o čísle Zmluvy, o tom, kedy bola Kupujúcim uplatnená reklamácia vady Tovaru, popis reklamovanej vady Tovaru a to, ako sa prejavuje vada Tovaru, informáciu o čase nástupu zástupcu Predávajúceho na opravu/odstránenie vady Tovaru, o dĺžke trvania opravy/plného sfunkčnenia Tovaru, popis Tovaru, ktorého výmena sa záruky týka, ak sa uvedené uplatňuje.

14. Pokiaľ Predávajúci použije na odstránenie vád Tovaru podľa tejto Zmluvy tretiu osobu, zodpovedá za jej odstránenie akoby záväzok plnil on sám. Tretia osoba musí disponovať osvedčením/certifikátom oprávňujúcim tretiu osobu na výkon záručného servisu predmetu tejto Zmluvy, ak sa uvedené uplatňuje.

**Článok VIII**

**Zmluvné pokuty a úroky z omeškania**

* 1. V prípade omeškania Predávajúceho s dodaním Tovaru podľa tejto Zmluvy je Kupujúci oprávnený uplatniť si u Predávajúceho nárok na zaplatenie zmluvnej pokuty vo výške 0,05 % z Kúpnej ceny za každý začatý deň omeškania s jeho dodaním. Uvedené sa vzťahuje aj na omeškanie Predávajúceho s dodaním dokumentov podľa Článku III. bodu 3 tejto Zmluvy, ktorých odovzdanie Kupujúcemu je nevyhnutné pre prevzatie alebo riadne užívanie Tovaru.
	2. Nárok podľa predchádzajúceho odseku nevznikne Kupujúcemu vtedy, ak Predávajúci preukáže,
	že oneskorenie s dodaním Tovaru podľa tejto Zmluvy je spôsobené výlučne účinkom okolností vylučujúcich zodpovednosť, alebo preukázateľným zavinením Kupujúceho.
	3. Pre prípad porušenia ktorejkoľvek povinnosti Predávajúceho podľa Článku V. bodu 9. a 10. Zmluvy, je Predávajúci povinný zaplatiť Kupujúcemu zmluvnú pokutu vo výške 0,05% z Kúpnej ceny za každý čo i len začatý deň porušovania ktorejkoľvek tejto zmluvnej povinnosti.
	4. Pre prípad porušenia ktorejkoľvek povinnosti Predávajúceho podľa Článku VII. bodu 6., 8., 9. a 10. Zmluvy, je Predávajúci povinný zaplatiť Kupujúcemu zmluvnú pokutu vo výške 0,05% z Kúpnej ceny za každý čo i len začatý deň porušovania ktorejkoľvek tejto zmluvnej povinnosti.
	5. Zmluvná pokuta je splatná najneskôr 5. pracovný deň odo dňa doručenia sankčnej faktúry Predávajúcemu.
	6. Zmluvné strany sa dohodli, že Predávajúci je povinný zaplatiť Kupujúcemu zmluvnú pokutu v lehote podľa bodu 5. tohto Článku Zmluvy, a to bankovým prevodom na bankový účet Kupujúceho uvedený v Článku I. tejto Zmluvy. Uhradením zmluvnej pokuty Predávajúcim nezanikne nárok Kupujúceho na náhradu škody, ktorá prevyšuje výšku uplatnenej a zaplatenej zmluvnej pokuty.
	7. Zaplatením akejkoľvek sankcie podľa tejto Zmluvy nezaniká právo poškodenej Zmluvnej strany na náhradu škody v plnom rozsahu, ktorá jej vznikla porušením povinnosti, na ktorú je viazaná táto sankcia. Zmluvná pokuta sa na náhradu škody nezapočítava.
	8. Zmluvné strany týmto na základe slobodnej a vážnej vôle vyhlasujú, že s výškou ako aj podmienkami uplatnenia sankcií v zmysle tejto Zmluvy v plnom rozsahu súhlasia, nepovažujú ich za neprimerané a ani za odporujúce dobrým mravom, ani zásade poctivého obchodného styku.
	9. Zmluvné strany sa zaväzujú, že si budú poskytovať potrebnú súčinnosť pri plnení záväzkov vyplývajúcich z tejto Zmluvy a navzájom si budú oznamovať všetky skutočnosti, ktoré majú alebo môžu mať vplyv
	na riadne a včasné plnenie podľa tejto Zmluvy.

**Článok IX**

**Zodpovednosť za škodu a okolnosti vylučujúce zodpovednosť**

* 1. Každá Zmluvná strana zodpovedá za škodu spôsobenú druhej Zmluvnej strane v súvislosti s plnením Zmluvy za podmienok uvedených v Zmluve. Žiadna zo Zmluvných strán nie je zodpovedná za nesplnenie povinností stanovených touto Zmluvou alebo za oneskorenie tohto plnenia, pokiaľ bolo spôsobené okolnosťami vylučujúcimi zodpovednosť.
	2. Nárok na náhradu škody nevzniká oprávnenej Zmluvnej strane, ak povinná Zmluvná strana preukáže,
	že k porušeniu jej povinnosti došlo v dôsledku okolností vylučujúcich zodpovednosť.
	3. Za okolnosti vylučujúce zodpovednosť sa považuje prekážka, ktorá nastala nezávisle od vôle povinnej Zmluvnej strany a bráni jej v splnení jej povinnosti, ak nemožno rozumne predpokladať, že by povinná Zmluvná strana túto prekážku alebo jej následky odvrátila alebo prekonala, a ďalej, že by v čase vzniku záväzku túto prekážku predvídala. Zodpovednosť však nevylučuje prekážka, ktorá vznikla až v čase, keď povinná Zmluvná strana bola v omeškaní s plnením svojej povinnosti, alebo vznikla z jej hospodárskych pomerov. Účinky vylučujúce zodpovednosť sú obmedzené iba na dobu, dokiaľ trvá prekážka, s ktorou sú tieto účinky spojené. Na účely tejto Zmluvy sa za okolnosti vylučujúce zodpovednosťpovažujú napr. štrajk, požiar, prírodná katastrofa, mobilizácia, vojna, povstanie, a pod.. Za okolnosti vylučujúce zodpovednosť sú považované okolnosti vylučujúce zodpovednosť v zmysle ustanovenia § 374 Obchodného zákonníka.
	4. Oprávnená Zmluvná strana nemá nárok na náhradu škody, ak nesplnenie povinnosti povinnej Zmluvnej strany bolo spôsobené okolnosťou vylučujúcou zodpovednosť, porušením povinností oprávnenou Zmluvnou stranou alebo nedostatkom súčinnosti, na ktorú bola oprávnená Zmluvná strana povinná.
	5. Zmluvná strana, ktorá porušuje svoju povinnosť, alebo ktorá s prihliadnutím na všetky okolnosti má vedieť alebo mohla vedieť, že poruší svoju povinnosť, je povinná oznámiť druhej Zmluvnej strane povahu prekážky, ktorá jej bráni alebo bude brániť v plnení jej povinnosti, ako aj o dôsledkoch tohto porušenia, a to písomne bez zbytočného odkladu po tom, čo sa o prekážke dozvedela, alebo pri náležitej starostlivosti mohla dozvedieť.
	6. Zmluvná strana, ktorej bezprostredne hrozí škoda, je povinná s prihliadnutím na okolnosti vykonať všetky opatrenia na odvrátenie škody alebo na jej zmiernenie. Zmluvná strana, ktorá bezprostrednú hrozbu škody spôsobila, musí nahradiť náklady, ktoré vznikli druhej Zmluvnej strane pri odvracaní bezprostredne hroziacej škody alebo pri zmiernení jej následkov.

**Článok X**

**Osobitné ustanovenia**

1. Zmluvné strany sa zaväzujú oznámiť druhej Zmluvnej strane všetky zmeny údajov dôležité pre riadne plnenie tejto Zmluvy.
2. Predávajúci sa zaväzuje, že počas platnosti a/alebo účinnosti tejto Zmluvy bude zapísaný v registri partnerov verejného sektora podľa zákona č. 315/2016 Z. z. o registri partnerov verejného sektora
a o zmene a doplnení niektorých zákonov v znení neskorších predpisov (ďalej len „**Zákon o RPVS**“), a že bude plniť všetky povinnosti vyplývajúce zo Zákona o RPVS, ak sa uvedené uplatňuje. V prípade, ak Predávajúci použije na plnenie podľa tejto Zmluvy subdodávateľov, títo sú rovnako povinní byť počas platnosti a/alebo účinnosti tejto Zmluvy zapísaní v registri partnerov verejného sektora a plniť všetky povinnosti vyplývajúce im zo Zákona o RPVS, ak je to relevantné.
3. Predávajúci sa zaväzuje, že
4. nevyužije akékoľvek informácie, ktoré zistí alebo s prihliadnutím na okolnosti by mohol zistiť pri plnení predmetu tejto Zmluvy vo svoj prospech, ani v prospech tretích osôb, a to počas trvania tohto zmluvného vzťahu, a ani po jeho ukončení,
5. informácie a podklady poskytnuté Predávajúcemu za účelom plnenia tejto Zmluvy Kupujúcim nepoužije na iný účel ako je plnenie tejto Zmluvy,
6. bude zachovávať mlčanlivosť o všetkých skutočnostiach, s ktorými sa oboznámil v súvislosti s plnením tejto Zmluvy. Táto povinnosť zachovávať mlčanlivosť trvá aj po skončení tohto zmluvného vzťahu.
7. Pokiaľ nie je v tejto Zmluve uvedené inak, písomnosti musia byť doručené v písomnej forme na adresu druhej Zmluvnej strany uvedenú v Článku I. tejto Zmluvy alebo na inú adresu, ktorú písomne oznámi jedna Zmluvná strana druhej Zmluvnej strane na tento účel. Písomnosť sa považuje za doručenú za nasledovných podmienok:
8. v prípade doručovania prostredníctvom Slovenskej pošty, a.s. alebo iného doručovateľa doručením na adresu Zmluvnej strany uvedenej v Článku I. tejto Zmluvy a v prípade doporučenej zásielky odovzdaním písomnosti osobe oprávnenej prijímať písomnosti za túto Zmluvnú stranu a podpisom takej osoby na doručenke,
9. v prípade, ak adresát odmietne písomnosť prevziať, za deň doručenia sa považuje deň odmietnutia prevzatia písomnosti. V prípade, ak si adresát neprevezme písomnosť doručovanú prostredníctvom Slovenskej pošty, a.s. v úložnej lehote na pošte, písomnosť sa považuje za doručenú dňom jej vrátenia odosielateľovi, a to aj vtedy, ak sa adresát o tom nedozvie. V prípade, ak sa písomnosť vráti odosielateľovi s označením pošty „adresát neznámy“ alebo „adresát sa odsťahoval“ alebo s inou poznámkou podobného významu, za deň doručenia sa považuje deň vrátenia zásielky odosielateľovi.

**Článok XI**

**Subdodávatelia**

1. Predávajúci môže zabezpečiť plnenie predmetu Zmluvy prostredníctvom svojich subdodávateľov, ktorí sú uvedení v Prílohe č. 3 tejto Zmluvy – Zoznam subdodávateľov.
2. Predávajúci je povinný oboznámiť všetkých svojich subdodávateľov s podmienkami plnenia tejto Zmluvy a zabezpečiť dodržiavanie povinností vyplývajúcich z tejto Zmluvy subdodávateľmi Predávajúceho. Predávajúci zodpovedá za plnenie všetkých povinností vyplývajúcich z tejto Zmluvy zo strany subdodávateľov Predávajúceho tak, ako keby ich plnil sám.
3. Predávajúci vyhlasuje, že subdodávatelia Predávajúceho uvedení v Prílohe č. 3 tejto Zmluvy majú spôsobilosť pre riadne plnenie predmetu Zmluvy.
4. Predávajúci je oprávnený plniť predmet Zmluvy len prostredníctvom subdodávateľov uvedených v Prílohe č. 3 tejto Zmluvy.
5. V prípade, ak bude Predávajúci plniť predmet Zmluvy prostredníctvom subdodávateľov, ktorí majú povinnosť zapisovať sa do registra partnerov verejného sektora v zmysle Zákona o RPVS, musia byť v čase uzavretia Zmluvy v registri partnerov verejného sektora zapísaní, a to počas celého trvania tejto Zmluvy, ak sa uvedené uplatňuje. V prípade zmeny subdodávateľa podľa bodu 7. tohto Článku Zmluvy je subdodávateľ povinný byť zapísaný v registri partnerov verejného sektora podľa predchádzajúcej vety tohto Článku Zmluvy najneskôr v okamihu plnenia podľa tejto Zmluvy, ak sa uvedené uplatňuje.
6. V prípade akejkoľvek zmeny akýchkoľvek údajov uvedených v Prílohe č. 3 Zmluvy, je Predávajúci povinný písomne informovať o danej zmene Kupujúceho najneskôr 5 (slovom: päť) pracovných dní vopred, spolu s predložením návrhu aktualizovanej Prílohy č. 3 Zmluvy. Zmeny v Prílohe č. 3 Zmluvy je možné uskutočniť vykonaním zmeny v ich obsahu vypracovaním aktualizácie Prílohy č. 3 Zmluvy bez potreby uzatvorenia dodatku k tejto Zmluve.
7. Predávajúci je oprávnený s predchádzajúcim písomným súhlasom Kupujúceho zmeniť subdodávateľa počas trvania tejto Zmluvy, pričom zmenou sa rozumie výmena subdodávateľa uvedeného v Prílohe č. 3 Zmluvy za nového subdodávateľa, navýšenie podielu subdodávok subdodávateľa alebo vstup ďalšieho nového subdodávateľa do plnenia predmetu Zmluvy.
8. Predávajúci bezdôvodne neodoprie udelenie súhlasu so zmenou subdodávateľa. V prípade, ak Predávajúci preukazoval vo verejnom obstarávaní splnenie podmienok účasti ekonomického a finančného postavenia a/alebo technickej spôsobilosti alebo odbornej spôsobilosti prostredníctvom subdodávateľa, ktorého sa návrh na zmenu týka, musí aj novonavrhovaný subdodávateľ spĺňať predmetnú podmienku účasti.
9. Akákoľvek zmena v osobe subdodávateľa počas trvania Zmluvy nadobúda účinnosť až momentom schválenia aktualizovanej Prílohy č. 3 Zmluvy Kupujúcim. Kupujúci je povinný vyjadriť sa k aktualizovanej Prílohe č. 3 Zmluvy do 3 (slovom: troch) pracovných dní od doručenia takéhoto oznámenia Predávajúceho Kupujúcemu.
10. V prípade zmeny subdodávateľa podľa tohto Článku Zmluvy, je Predávajúci povinný najneskôr 5 (slovom: päť) pracovných dní pred zmenou subdodávateľa písomne oznámiť Kupujúcemu zmenu subdodávateľa a v tomto oznámení uviesť minimálne nasledujúce informácie a predložiť nasledujúce dokumenty:
* podiel plnenia, ktorý má Predávajúci v úmysle zadať novému subdodávateľovi, vrátane označenia predmetu subdodávok, ktoré má subdodávateľ vykonať,
* identifikačné údaje navrhovaného subdodávateľa vrátane údajov o osobe oprávnenej konať za subdodávateľa v rozsahu meno a priezvisko, adresa pobytu a dátum narodenia,
* dôkazy preukazujúce skutočnosť, že navrhovaný subdodávateľ spĺňa podmienky účasti, v prípade, ak Predávajúci preukazoval vo verejnom obstarávaní splnenie podmienok účasti ekonomického a finančného postavenia a/alebo technickej spôsobilosti alebo odbornej spôsobilosti prostredníctvom subdodávateľa, ktorého sa návrh na zmenu týka.

**Článok XII**

**Ukončenie Zmluvy**

1. Zmluva sa uzatvára na dobu určitú, a to na jeden obchodný prípad, odo dňa účinnosti tejto Zmluvy a zaniká splnením všetkých práv a povinnosti Zmluvných strán vyplývajúcich z tejto Zmluvy.
2. Zmluvu je možné ukončiť:
3. písomnou dohodou Zmluvných strán,
4. odstúpením od Zmluvy z dôvodov podstatného porušenia Zmluvy.
5. Zmluvné strany môžu ukončiť Zmluvu uzatvorením písomnej dohody o ukončení Zmluvy ku dňu uvedenému v takejto dohode, pričom Zmluvné strany zároveň vysporiadajú alebo dohodnú spôsob vysporiadania všetkých vzájomných nárokov vyplývajúcich zo Zmluvy.
6. Zmluvné strany sú oprávnené od Zmluvy odstúpiť v prípadoch uvedených v Zmluve, v prípadoch porušenia Zmluvy, ktoré je v Zmluve označené ako podstatné porušenie Zmluvy a v prípadoch vyplývajúcich z príslušných všeobecne záväzných právnych predpisov. Každé porušenie povinnosti, ktoré je v Zmluve sankcionované zmluvnou pokutou, sa považuje za podstatné porušenie Zmluvy. Odstúpením od Zmluvy sa Zmluva neruší od počiatku, ale až odo dňa doručenia odstúpenia od Zmluvy druhej Zmluvnej strane. Odstúpením od Zmluvy nie je dotknutý nárok na náhradu škody, nárok na zmluvnú pokutu a ani nárok na úrok z omeškania, zároveň nie je dotknutá povinnosť zachovávať mlčanlivosť podľa tejto Zmluvy, ani zodpovednosť Predávajúceho za vady tovaru podľa tejto Zmluvy.
7. Odstúpenie od Zmluvy je účinné dňom doručenia písomného oznámenia o odstúpení od Zmluvy druhej Zmluvnej strane. Odstúpenie od Zmluvy sa považuje za doručené aj márnym uplynutím odbernej lehoty zásielky uloženej na pošte, ako aj okamihom odmietnutia prevzatia zásielky obsahujúcej odstúpenie od Zmluvy adresátom.
8. Na účely Zmluvy sa podstatným porušením záväzku vyplývajúceho zo Zmluvy rozumie:
9. ak Predávajúci nedodá Tovar v súlade s touto Zmluvou v zmysle Článku III. Zmluvy,
10. ak Kupujúci po dodaní Tovaru alebo po predložení dokumentácie nevyhnutnej pre riadne užívanie Tovaru nadobudne dôvodnú pochybnosť o tom, že Tovar zodpovedá špecifikácií uvedenej v Prílohe č. 2 Zmluvy alebo dôvodnú pochybnosť o dôveryhodnosti, správnosti alebo pravdivosti predloženej príslušnej dokumentácií k Tovaru.
11. ak Predávajúci poruší Zmluvu podstatným spôsobom podľa ustanovení tejto Zmluvy,
12. ak Predávajúci písomne oznámi, že nie je schopný dodať Tovar za podmienok uvedených v tejto Zmluve alebo že z akéhokoľvek dôvodu Tovar podľa tejto Zmluvy nedodá,
13. ak Predávajúci poskytne nepravdivé vyhlásenie alebo zavádzajúce informácie vzťahujúce sa na Tovar alebo osobu Predávajúceho,
14. ak Predávajúci opakovane, t. j. aspoň dvakrát, poruší akúkoľvek tú istú zmluvnú povinnosť podľa Zmluvy, neuvedenú výslovne v Zmluve,
15. ak Predávajúci nedodá Tovar v lehote stanovenej v Článku V bod 1. tejto Zmluvy.
16. ak je voči Predávajúcemu začaté konkurzné konanie, bol na jeho majetok vyhlásený konkurz, voči Predávajúcemu bolo začaté reštrukturalizačné konanie, bola povolená jeho reštrukturalizácia, bol voči Predávajúcemu zamietnutý návrh na vyhlásenie konkurzu pre nedostatok majetku alebo bol zrušený konkurz z dôvodu, že majetok úpadcu nepostačuje na úhradu výdavkov a odmenu správcu konkurznej podstaty,
17. ak je Predávajúci v likvidácii,
18. ak je voči Predávajúcemu vedený výkon rozhodnutia (napr. podľa zákona č. 233/1995 Z. z. o súdnych exekútoroch a exekučnej činnosti (Exekučný poriadok) a o zmene a doplnení ďalších zákonov v znení neskorších predpisov, zákona Slovenskej národnej rady č. 563/2009 Z. z. o správe daní (daňový poriadok) a o zmene a doplnení niektorých zákonov a pod.) alebo bola na ňom zriadená nútená správa;
19. ak okolnosti vylučujúce zodpovednosť Predávajúceho trvajú viac ako 90 (slovom: deväťdesiat) dní;
20. ak Predávajúci poruší akúkoľvek povinnosť vyplývajúcu mu zo Zákona o RPVS;
21. z dôvodov stanovených v Zmluve alebo vyplývajúcich z ustanovení Zákona o verejnom obstarávaní alebo z ustanovení Obchodného zákonníka.
22. Odstúpením od Zmluvy zaniká záväzok Predávajúceho dodať Tovar alebo jeho zvyšnú časť. Vysporiadanie vzťahov, ktoré na základe tejto Zmluvy medzi Zmluvnými stranami vznikli, bude predmetom osobitnej písomnej dohody.

**Článok XIII**

**Záverečné ustanovenia**

1. Zmluva nadobúda platnosť dňom jej podpísania oboma Zmluvnými stranami. Zmluva je povinne zverejňovanou zmluvou v zmysle § 5a zákona č. 211/2000 Z. z. o slobodnom prístupe k informáciám a o zmene a doplnení niektorých zákonov (zákon o slobode informácií) v znení neskorších predpisov. Zmluvné strany berú na vedomie, že táto Zmluva vrátane všetkých jej príloh bude zverejnená v Centrálnom registri zmlúv. Zmluva nadobúda účinnosť dňom nasledujúcim po dni jej zverejnenia v Centrálnom registri zmlúv vedenom Úradom vlády SR.
2. Ustanovenia Zmluvy možno meniť a/alebo dopĺňať len v súlade s § 18 Zákona o verejnom obstarávaní vo forme písomných očíslovaných dodatkov podpísaných štatutárnymi zástupcami oboch Zmluvných strán, ktoré budú tvoriť neoddeliteľnú súčasť Zmluvy. Povinnosť podľa predchádzajúcej vety sa nevzťahuje na zmeny v Prílohe č. 3 Zmluvy. Zmeny v Prílohe č. 3 Zmluvy je možné uskutočniť vykonaním zmeny v jej obsahu vypracovaním aktualizácie Prílohy č. 3 Zmluvy bez potreby uzatvorenia dodatku k tejto Zmluve. Povinnosť podľa prvej vety tohto bodu Zmluvy sa netýka zmeny osôb určených Zmluvnými stranami pre komunikáciu vo veciach odovzdania a prevzatia Tovaru a uplatňovania a prijímania reklamácie vád Tovaru, ktoré môže príslušná Zmluvná strana zmeniť svojim jednostranným rozhodnutím doručeným v písomnej forme druhej Zmluvnej strane.
3. Zmluva sa spravuje právnym poriadkom Slovenskej republiky. Práva a povinnosti výslovne neupravené v Zmluve sa spravujú príslušnými právnymi predpismi platnými a účinnými na území Slovenskej republiky, najmä ustanoveniami Obchodného zákonníka a Zákona o verejnom obstarávaní.
4. V prípade, že akékoľvek ustanovenie Zmluvy je, alebo sa stane neplatným, neúčinným a/alebo nevykonateľným, nie je tým dotknutá platnosť, účinnosť a/alebo vykonateľnosť ostatných ustanovení Zmluvy, pokiaľ to nevylučuje v zmysle príslušných právnych predpisov samotná povaha takého ustanovenia. Zmluvné strany sa zaväzujú bez zbytočného odkladu po tom, ako zistia, že niektoré z ustanovení Zmluvy je neplatné, neúčinné a/alebo nevykonateľné, nahradiť dotknuté ustanovenie ustanovením novým, ktorého obsah bude v čo najväčšej miere zodpovedať vôli Zmluvných strán v čase uzatvorenia Zmluvy.
5. Prípadný spor, ktorý vznikne medzi Zmluvnými stranami v súvislosti so Zmluvou a jej plnením, sa Zmluvné strany zaväzujú riešiť mimosúdnou cestou prostredníctvom vzájomných dohôd a rokovaní Zmluvných strán. Pokiaľ Zmluvné strany nedospejú k dohode ohľadom riešeného sporu, tento bude riešený s konečnou platnosťou príslušným súdom Slovenskej republiky podľa pravidiel ustanovených v príslušných právnych predpisoch Slovenskej republiky bez aplikácie kolíznych ustanovení.
6. Zmluva je vyhotovená v 4 (slovom: štyroch) rovnopisoch, pričom 2 (slovom: dva) rovnopisy obdrží Kupujúci a 2 (slovom: dva) rovnopisy obdrží Predávajúci. Dohoda Zmluvných strán o počte rovnopisov sa neuplatní v prípade, ak k uzavretiu Zmluvy (dochádza elektronicky v súlade so zákonom č. 272/2016 Z. z. o dôveryhodných službách pre elektronické transakcie na vnútornom trhu a o zmene a doplnení niektorých zákonov (zákon o dôveryhodných službách) v znení neskorších predpisov (ďalej len „**Zákon o dôveryhodných službách**“). V prípade, ak k uzavretiu Zmluvy dochádza elektronicky, dátumy podpisov Zmluvných strán sú uvedené pri kvalifikovaných elektronických podpisoch/pečatiach Zmluvných strán, ak nie je použitá kvalifikovaná elektronická časová pečiatka podľa Zákona o dôveryhodných službách.
7. Zmluvné strany vyhlasujú, že si túto Zmluvu riadne, dôsledne a pozorne prečítali, porozumeli jej obsahu a právnym účinkom z nej vyplývajúcim. Zmluvné strany taktiež vyhlasujú, že túto Zmluvu uzatvárajú slobodne, vážne, bez omylu a bez nátlaku, nie v tesni, ani za nápadne nevýhodných podmienok. Ich zmluvné prejavy sú dostatočne jasné, určité a zrozumiteľné. Podpisujúce osoby sú oprávnené k podpisu tejto Zmluvy a na znak slobodného a vážneho súhlasu s jej obsahom ju podpísali.
8. Neoddeliteľnou súčasťou Zmluvy je:

Príloha č. 1 - Opis predmetu zákazky

Príloha č. 2 - Technické požiadavky na predmet zákazky (štruktúrovaný rozpočet ceny Tovaru) a ponuka Predávajúceho, predložená v rámci verejného obstarávania

Príloha č. 3 – Zoznam subdodávateľov

Príloha č. 4 – Preberací protokol

V ................................, dňa .................... V ................................, dňa ............................

Za Predávajúceho: Za Kupujúceho:

................................................. ..........................................................

Príloha č. 1 - Opis predmetu zákazky

[*Opis predmetu zákazky* *bude doplnený v súlade so súťažnými podkladmi a ponukou úspšeného uchádzača*]

Príloha č. 2 - Technické požiadavky na predmet zákazky (štruktúrovaný rozpočet ceny Tovaru) a ponuka Predávajúceho, predložená v rámci verejného obstarávania

[*Technické požiadavky na predmet zákazky (štruktúrovaný rozpočet ceny Tovaru) budú doplnené v súlade so súťažnými podkladmi a ponukou úspešného uchádzača*]

Príloha č. 3 - Zoznam subdodávateľov

|  |  |  |  |  |  |
| --- | --- | --- | --- | --- | --- |
| P. č. | Meno a priezvisko/Obchodné meno a adresa pobytu/sídlo subdodávateľa | IČO alebo dátum narodenia, ak nebolo pridelené IČO | % podielplnenia na Zmluve | Predmet subdodávok | Osoba oprávnená konať za subdodávateľa - meno a priezvisko, adresa pobytu, dátum narodenia.  |
| 1. |  |  |  |  |  |
| 2. |  |  |  |  |  |
| 3. |  |  |  |  |  |
| ….. |  |  |  |  |  |

Príloha č. 4

**Preberací protokol**